CELEX: 32015R0514
Language: fi
Date: 2014-12-18 00:00:00
Title: Komission delegoitu asetus (EU) 2015/514, annettu 18 päivänä joulukuuta 2014 , toimivaltaisten viranomaisten Euroopan arvopaperimarkkinaviranomaiselle Euroopan parlamentin ja neuvoston direktiivin 2011/61/EU 67 artiklan 3 kohdan mukaisesti antamista tiedoista  (ETA:n kannalta merkityksellinen teksti)

27.3.2015   
            
            
               FI
            
            
               Euroopan unionin virallinen lehti
            
            
               L 82/5
            
         KOMISSION DELEGOITU ASETUS (EU) 2015/514,
   annettu 18 päivänä joulukuuta 2014,
   toimivaltaisten viranomaisten Euroopan arvopaperimarkkinaviranomaiselle Euroopan parlamentin ja neuvoston direktiivin 2011/61/EU 67 artiklan 3 kohdan mukaisesti antamista tiedoista
   
      (ETA:n kannalta merkityksellinen teksti)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vaihtoehtoisten sijoitusrahastojen hoitajista ja direktiivin 2003/41/EY ja 2009/65/EY sekä asetuksen (EY) N:o 1060/2009 ja (EU) N:o 1095/2010 muuttamisesta 8 päivänä kesäkuuta 2011 annetun Euroopan parlamentin ja neuvoston direktiivin 2011/61/EU (1) ja erityisesti sen 67 artiklan 5 kohdan,
   sekä katsoo seuraavaa:
   
               (1)
            
            
               On tarpeen täsmentää niiden tietojen sisältö, jotka jäsenvaltioiden toimivaltaisten viranomaisten on annettava neljännesvuosittain Euroopan arvopaperimarkkinaviranomaiselle (EAMV) direktiivin 2011/61/EU 67 artiklan 3 kohdan mukaisesti, jotta EAMV voisi arvioida sellaisen passin toimintaa, joka myönnetään unioniin sijoittautuneille vaihtoehtoisten sijoitusrahastojen hoitajille, jotka hoitavat tai markkinoivat unioniin sijoittautuneita vaihtoehtoisia sijoitusrahastoja unionissa, sekä vaihtoehtoisten sijoitusrahastojen ja niiden hoitajien toimintaedellytyksiä ja passin käytön laajentamisen mahdollisia vaikutuksia.
            
         
               (2)
            
            
               On tärkeää varmistaa, että kansallisten toimivaltaisten viranomaisten antamat tiedot ovat olennaisia ja että niiden perusteella voidaan suorittaa asianmukainen arviointi. Sen vuoksi kaikkien toimivaltaisten viranomaisten olisi annettava tiedot, jotka mahdollistavat johdonmukaisen arvioinnin koko unionissa, minkä lisäksi niillä olisi edelleen oltava mahdollisuus antaa lisätietoja, jotka voivat niiden mielestä olla hyödyllisiä arvioitaessa unionin passin ja suunnattuja anteja koskevien kansallisten sääntöjen yleistä toimintaa sekä vaikutuksia, joita passin ulottamisella koskemaan kolmansien maiden rahastoja ja rahastonhoitajia saattaisi olla. Sen varmistamiseksi, että kaikkiin toimivaltaisiin viranomaisiin sovelletaan suoraan yhtenäisiä raportointivaatimuksia, on tarpeen vahvistaa säännöt EAMV:lle toimitettavista tiedoista asetuksen muodossa.
            
         
               (3)
            
            
               Unionin passin käytön arvioimiseksi on tärkeää kerätä määrällisiä tietoja vaihtoehtoisten sijoitusrahastojen hoitajista ja vaihtoehtoisista sijoitusrahastoista, jotka käyttävät direktiivin 2011/61/EU 32 ja 33 artiklassa säädettyjä passeja, sekä oikeudenkäyttöalueista, joilla rajat ylittävää toimintaa harjoitetaan, ja rajat ylittävän toiminnan lajeista.
            
         
               (4)
            
            
               Toimivaltaisten viranomaisten välinen tehokas yhteistyö on olennainen osa unionin passin yleistä toimintaa. Tehokkuuden arvioimiseksi on olennaisen tärkeää kerätä tietoja toimivaltaisten viranomaisten välisestä yhteistyöstä, jota ne harjoittavat hoitaessaan direktiivin 2011/61/EU 45 ja 50 artiklan mukaisia tehtäviään. Tällöin olisi arvioitava tapauksia, jotka ovat käynnistäneet eri toimivaltojen käytön, sekä kyseisissä yhteyksissä toteutettuja toimenpiteitä ja yhteistyön tehokkuutta ajoituksen, tarkoituksenmukaisuuden ja seikkaperäisyyden kannalta.
            
         
               (5)
            
            
               Unionin passi perustuu direktiivin 2011/61/EU 32 ja 33 artiklassa säädettyyn ilmoitusjärjestelmään. Sen vuoksi toimivaltaisten viranomaisten olisi annettava tiedot ilmoitusjärjestelmän toiminnasta, erityisesti sen nopeudesta, joustavuudesta, ilmoitettujen tietojen laadusta sekä järjestelmän soveltamiseen mahdollisesti liittyvistä poikkeamista.
            
         
               (6)
            
            
               Jotta arviointi olisi objektiivinen, toimivaltaiset viranomaiset olisi velvoitettava antamaan tiedot passin toiminnasta myös sijoittajien näkökulmasta tarkasteltuna, erityisesti sijoittajansuojaan kohdistuvien vaikutusten kannalta. Lisäksi toimivaltaisten viranomaisten olisi annettava tiedot valituksista, joita sijoittajat ovat tehneet vaihtoehtoisten sijoitusrahastojen hoitajista tai vaihtoehtoisista sijoitusrahastoista, jotka ovat sijoittautuneet muihin jäsenvaltioihin kuin siihen, missä sijoittajalla on kotipaikka, sekä kysymyksistä, joita sijoittajat ovat esittäneet eri jäsenvaltioista olevien toimivaltaisten viranomaisten välisestä toimivaltajaosta, ja kaikista muista kysymyksistä, jotka on esitetty markkinointijärjestelyistä.
            
         
               (7)
            
            
               Arvioitaessa passin toimintaa on otettava asianmukaisesti huomioon EAMV:n rooli rajat ylittävään rahastojen hoitoon tai markkinointiin liittyvien, toimivaltaisten viranomaisten välisten kiistakysymysten ratkaisemisessa. Sen vuoksi toimivaltaisten viranomaisten olisi ilmoitettava näkemyksensä EAMV:n osallistumisesta sen hyödyllisyyden, nopeuden, laadun tai muiden siihen liittyvien seikkojen osalta.
            
         
               (8)
            
            
               Jotta voitaisiin arvioida niiden nykyisten kansallisten järjestelmien toimintaa, jotka antavat unionin ulkopuolelle sijoittautuneille vaihtoehtoisten sijoitusrahastojen hoitajille ja unionin ulkopuolelle sijoittautuneille vaihtoehtoisille sijoitusrahastoille mahdollisuuden toimia yksittäisissä jäsenvaltioissa, on tarpeen olla täysin selvillä yksittäisten jäsenvaltioiden hyväksymien oikeudellisten kehysten yksityiskohdista, erityispiirteistä ja eroista, kun niitä verrataan sääntöihin, joita sovelletaan unioniin sijoittautuneisiin vaihtoehtoisten sijoitusrahastojen hoitajiin ja unioniin sijoittautuneisiin vaihtoehtoisiin sijoitusrahastoihin. Lisäksi on tärkeää kerätä määrällisiä tietoja jäsenvaltioissa markkinoitavien unionin ulkopuolelle sijoittautuneiden vaihtoehtoisten sijoitusrahastojen sekä jäsenvaltioissa vaihtoehtoisia sijoitusrahastoja hoitavien tai markkinoivien, unionin ulkopuolelle sijoittautuneiden, vaihtoehtoisten sijoitusrahastojen hoitajien lukumääristä. Näihin tietoihin olisi myös sisällyttävä tiedot täytäntöönpano- ja valvontatoimista sekä lisätiedoista, jotka on saatu pyynnöstä unionin ulkopuolisilta valvontaviranomaisilta.
            
         
               (9)
            
            
               Toimivaltaisten viranomaisten olisi ilmoitettava tiedot kaikista kolmansien maiden valvontaviranomaisten kanssa tekemistään yhteistyöjärjestelyistä, joita EAMV ei ole jo saanut tietoonsa osallistuessaan monenvälisiä yhteisymmärryspöytäkirjoja koskeviin neuvotteluihin. Jotta olisi mahdollista arvioida yhteistyöjärjestelyjen toimintaa, on tärkeää kerätä tiedot tällaisten järjestelyjen vaikuttavuudesta, kuten laadulliset ja määrälliset tiedot kyseisissä järjestelyissä määrättyjen erilaisten toimivaltojen käytöstä. Tämä käsittää tietopyynnöt, käynnit ja tiedonvaihdon. Yhteistyön vaikuttavuutta olisi arvioitava saadun avun merkityksen, seikkaperäisyyden, ajoituksen ja kattavuuden kannalta.
            
         
               (10)
            
            
               Toimivaltaisten viranomaisten olisi annettava tiedot kaikista kolmannen maan järjestelmän piirteistä, jotka oikeudellisesti tai tosiasiallisesti rajoittavat tai vaikeuttavat jäsenvaltion toimivaltaisen viranomaisen valvontatehtävien hoitamista tai tietojen suoraa saantia kolmansien maiden yhteisöiltä. Lisäksi olisi kerättävä tiedot sijoittajien tekemistä valituksista sekä toimivaltaisten viranomaisten tällaisten valitusten johdosta toteuttamista toimenpiteistä.
            
         
               (11)
            
            
               Arvioinnin, joka tehdään vaihtoehtoisten sijoitusrahastojen hoitoa ja markkinointia varten perustettujen kahden järjestelmän välisestä vuorovaikutuksesta, olisi perustuttava näyttöön, joka kuvastaa sisämarkkinoiden yleistilannetta, sekä markkinakehityksestä tehtyihin lyhyen ja pitkän aikavälin arviointeihin, mahdolliset markkinahäiriöt ja kilpailuvääristymät mukaan luettuina. Arvioinnit olisi tehtävä sellaisen näytön perusteella, joka osoittaa, ovatko toimintaedellytykset tasapuoliset jäsenvaltioiden ja yksittäisten kolmansien maiden välillä esimerkiksi sääntelytaakan, kilpailuolosuhteiden tai valvonnan kannalta. Toimivaltaisten viranomaisten olisi annettava konkreettiset tiedot yksittäisiä kolmansia maita koskevista yleisistä tai erityisistä ongelmista ja ilmoitettava tällaisten ongelmien lähde.
            
         
               (12)
            
            
               Antaessaan mahdollisia markkinahäiriöitä ja kilpailuvääristymiä koskevia tietoja toimivaltaisten viranomaisten olisi otettava huomioon kaikki yhteistä sijoitustoimintaa harjoittavat yritykset ja niiden hoitajat. On tärkeää määrittää, vaikuttaako kolmatta maata koskevan passin käyttöönotto sekä unioniin sijoittautuneisiin vaihtoehtoisiin sijoitusrahastoihin että Euroopan parlamentin ja neuvoston direktiivin 2009/65/EY (2) nojalla perustettuihin, siirtokelpoisiin arvopapereihin kohdistuvaa yhteistä sijoitustoimintaa harjoittaviin yrityksiin ja niiden hoitajiin ja missä määrin passin käyttöönotto niihin vaikuttaa. Tämä on erityisen tärkeää, koska direktiivissä 2011/61/EU säädetty unionin ulkopuolelle sijoittautuneen vaihtoehtoisten sijoitusrahastojen hoitajan määritelmä käsittää kaikki kolmansiin maihin sijoittautuneet yhteistä sijoitustoimintaa harjoittavat yritykset, mukaan luettuina ne, joihin sovellettaisiin direktiiviä 2009/65/EY, jos ne olisivat sijoittautuneet johonkin jäsenvaltioon. Markkinoihin kohdistuvan kokonaisvaikutuksen arvioimiseksi on myös tarpeen määrittää mahdolliset vaikutukset muihin varainhoitoalalla toimiviin välittäjiin, kuten säilytysyhteisöihin tai palveluntarjoajiin,
            
         ON HYVÄKSYNYT TÄMÄN ASETUKSEN:
   1 artikla
   Toimivaltaisten viranomaisten on direktiivin 2011/61/EU 67 artiklan 3 kohdan mukaisesti annettava Euroopan arvopaperimarkkinaviranomaiselle (EAMV) seuraavat tiedot:
   
               a)
            
            
               2–7 artiklan mukaisesti tiedot unionin passin toiminnasta, kun on kyse unioniin sijoittautuneista vaihtoehtoisten sijoitusrahastojen hoitajista, jotka hoitavat ja/tai markkinoivat unioniin sijoittautuneita vaihtoehtoisia sijoitusrahastoja;
            
         
               b)
            
            
               8–13 artiklan mukaisesti tiedot toiminnasta, jossa unioniin sijoittautuneet vaihtoehtoisten sijoitusrahastojen hoitajat markkinoivat jäsenvaltioissa unionin ulkopuolelle sijoittautuneita vaihtoehtoisia sijoitusrahastoja sovellettavien kansallisten järjestelmien mukaisesti, ja toiminnasta, jossa unionin ulkopuolelle sijoittautuneet vaihtoehtoisten sijoitusrahastojen hoitajat hoitavat ja/tai markkinoivat jäsenvaltioissa vaihtoehtoisia sijoitusrahastoja sovellettavien kansallisten järjestelmien mukaisesti;
            
         
               c)
            
            
               14 artiklan mukaisesti tiedot tämän kohdan a ja b alakohdassa tarkoitettujen järjestelmien toiminnan vaikutuksista.
            
         2 artikla
   Toimivaltaisten viranomaisten on annettava seuraavat tiedot passin käytöstä:
   
               a)
            
            
               direktiivin 2011/61/EU 7 artiklan mukaisesti toimiluvan saaneiden unioniin sijoittautuneiden, vaihtoehtoisten sijoitusrahastojen hoitajien lukumäärä;
            
         
               b)
            
            
               sellaisten unioniin sijoittautuneiden, vaihtoehtoisten sijoitusrahastojen hoitajien lukumäärä, jotka markkinoivat unioniin sijoittautuneiden vaihtoehtoisten sijoitusrahastojen osuuksia tai osakkeita direktiivin 2011/61/EU 32 artiklan mukaisesti, ja direktiivin 2011/61/EU 32 artiklan mukaisesti markkinoitujen unioniin sijoittautuneiden vaihtoehtoisten sijoitusrahastojen ja vaihtoehtoisten sijoitusrahastojen alarahastojen lukumäärä sekä erittely kotijäsenvaltion ja vastaanottavan jäsenvaltion perusteella;
            
         
               c)
            
            
               sellaisten unioniin sijoittautuneiden, vaihtoehtoisten sijoitusrahastojen hoitajien lukumäärä, jotka hoitavat unioniin sijoittautuneita vaihtoehtoisia sijoitusrahastoja direktiivin 2011/61/EU 33 artiklan mukaisesti, ja direktiivin 2011/61/EU 33 artiklan mukaisesti hoidettujen unioniin sijoittautuneiden vaihtoehtoisten sijoitusrahastojen lukumäärä sekä erittely kotijäsenvaltion ja vastaanottavan jäsenvaltion perusteella;
            
         
               d)
            
            
               sellaisten unioniin sijoittautuneiden, vaihtoehtoisten sijoitusrahastojen hoitajien lukumäärä, jotka ovat sijoittautuneet toisiin jäsenvaltioihin 2011/61/EU 33 artiklan mukaisesti perustamalla sivuliikkeen, ja sellaisten unioniin sijoittautuneiden, vaihtoehtoisten sijoitusrahastojen hoitajien lukumäärä, jotka suoraan hoitavat unioniin sijoittautuneita vaihtoehtoisia sijoitusrahastoja, jotka ovat sijoittautuneet toisiin jäsenvaltioihin, direktiivin 2011/61/EU 33 artiklan mukaisesti.
            
         3 artikla
   Toimivaltaisten viranomaisten on annettava seuraavat tiedot keskinäisen yhteistyönsä tehokkuudesta:
   
               a)
            
            
               sellaisten tapausten lukumäärä, joissa toimivaltainen viranomainen on ilmoittanut vaihtoehtoisen sijoitusrahaston hoitajan kotijäsenvaltion toimivaltaiselle viranomaiselle direktiivin 2011/61/EU 45 artiklan 5 kohdassa kuvatusta tilanteesta, sekä tiedot tilanteen lajista;
            
         
               b)
            
            
               sellaisten tapausten lukumäärä, joissa toimivaltainen viranomainen saatuaan vastaanottavan jäsenvaltion toimivaltaiselta viranomaiselta direktiivin 2011/61/EU 45 artiklan 5 kohdan mukaisen ilmoituksen on toteuttanut mainitun direktiivin 45 artiklan 5 kohdassa säädetyt toimenpiteet, sekä tiedot toteutettujen toimenpiteiden lajista;
            
         
               c)
            
            
               sellaisten tapausten lukumäärä, joissa toimivaltainen viranomainen ilmoitettuaan vaihtoehtoisten sijoitusrahastojen hoitajan kotijäsenvaltion toimivaltaiselle viranomaiselle direktiivin 2011/61/EU 45 artiklan 5 kohdassa kuvatusta tilanteesta on toteuttanut mainitun direktiivin 45 artiklan 6 kohdassa säädetyt toimenpiteet, sekä tiedot toteutettujen toimenpiteiden lajista;
            
         
               d)
            
            
               sellaisten tapausten lukumäärä, joissa toimivaltainen viranomainen on ilmoittanut vaihtoehtoisten sijoitusrahastojen hoitajan kotijäsenvaltion toimivaltaiselle viranomaiselle direktiivin 2011/61/EU 45 artiklan 7 kohdassa kuvatusta tilanteesta, sekä tiedot tilanteiden lajista;
            
         
               e)
            
            
               sellaisten tapausten lukumäärä, joissa toimivaltainen viranomainen saatuaan vastaanottavan jäsenvaltion toimivaltaiselta viranomaiselta direktiivin 2011/61/EU 45 artiklan 7 kohdan mukaisen ilmoituksen on toteuttanut toimenpiteitä mainitun direktiivin 45 artiklan 7 kohdan mukaisesti, sekä tiedot toteutettujen toimenpiteiden lajista;
            
         
               f)
            
            
               sellaisten tapausten lukumäärä, joissa toimivaltainen viranomainen ilmoitettuaan vaihtoehtoisten sijoitusrahastojen hoitajan kotijäsenvaltion toimivaltaiselle viranomaiselle direktiivin 2011/61/EU 45 artiklan 7 kohdassa kuvatusta tilanteesta on toteuttanut mainitun direktiivin 45 artiklan 8 kohdassa säädetyt toimenpiteet, sekä tiedot toteutettujen toimenpiteiden lajista;
            
         
               g)
            
            
               direktiivin 2011/61/EU 50 artiklan 5 kohdan mukaisesti lähetettyjen ilmoitusten ja vastaanotettujen ilmoitusten lukumäärä sekä tiedot ilmoitusten johdosta toteutetuista toimenpiteistä;
            
         
               h)
            
            
               toimivaltaisen viranomaisen esittämien avunantopyyntöjen osalta:
               
                           —
                        
                        
                           pyyntöjen lukumäärä ja laji,
                        
                     
                           —
                        
                        
                           evättyjen pyyntöjen lukumäärä ja epäämisen syyt,
                        
                     
                           —
                        
                        
                           tyytyväisyys saatuun apuun ja havaitut vaikeudet,
                        
                     
                           —
                        
                        
                           keskimääräinen odotusaika ennen vastauksen saamista;
                        
                     
         
               i)
            
            
               toimivaltaisen viranomaisen muiden jäsenvaltioiden toimivaltaisilta viranomaisilta saamien avunantopyyntöjen osalta:
               
                           —
                        
                        
                           pyyntöjen lukumäärä ja laji,
                        
                     
                           —
                        
                        
                           evättyjen pyyntöjen lukumäärä ja epäämisen syyt,
                        
                     
                           —
                        
                        
                           vastauksen antamiseen keskimäärin kulunut aika;
                        
                     
         
               j)
            
            
               toimivaltaisen viranomaisen toisessa jäsenvaltiossa direktiivin 2011/61/EU 54 artiklan 1 kohdan mukaisesti paikalla tekemien tarkastusten ja suorittamien tutkimusten lukumäärä sekä toisessa jäsenvaltiossa paikalla tehtäviä tarkastuksia ja suoritettavia tutkimuksia koskevien evättyjen pyyntöjen lukumäärä.
            
         4 artikla
   Toimivaltaisten viranomaisten on annettava seuraavat tiedot havaituista ongelmista, jotka liittyvät direktiivin 2011/61/EU 32 ja 33 artiklassa säädetyn ilmoitusjärjestelmän tehokkaaseen toimintaan:
   
               a)
            
            
               keskimääräinen aika siitä, kun vaihtoehtoisten sijoitusrahastojen hoitajalta on saatu täydellisen ilmoituksen sisältävät asiakirjat, siihen, kun asiakirjat saanut toimivaltainen viranomainen on ilmoittanut asiasta vastaanottavan jäsenvaltion toimivaltaiselle viranomaiselle;
            
         
               b)
            
            
               keskimääräinen aika, joka on kulunut ennen kuin vaihtoehtoisten sijoitusrahastojen hoitajan kotijäsenvaltion toimivaltainen viranomainen on ilmoittanut kyseiselle hoitajalle, että tämä voi harjoittaa rajat ylittävää toimintaa, siitä päivästä laskettuna, jona ilmoituksen sisältävät asiakirjat on toimitettu vastaanottavan jäsenvaltion toimivaltaiselle viranomaiselle;
            
         
               c)
            
            
               sellaisten vastaanottavan valtion toimivaltaisen viranomaisen esittämien pyyntöjen lukumäärä, joissa pyydetään selvennyksiä ilmoitukseen;
            
         
               d)
            
            
               sellaisten ilmoitusmenettelyyn liittyvien kiistojen lukumäärä, joissa kotijäsenvaltion ja vastaanottavan jäsenvaltion toimivaltaiset viranomaiset ovat olleet osapuolina.
            
         5 artikla
   Toimivaltaisten viranomaisten on annettava seuraavat tiedot sijoittajansuojaongelmista, jotka liittyvät toisesta jäsenvaltiosta markkinoituihin tai hoidettuihin vaihtoehtoisiin sijoitusrahastoihin sekä direktiivin 2011/61/EU 43 artiklan nojalla markkinoituihin vaihtoehtoisiin sijoitusrahastoihin:
   
               a)
            
            
               sellaisten valitusten lukumäärä ja laji, joita sijoittajat ovat osoittaneet toimivaltaiselle viranomaiselle toiseen jäsenvaltioon sijoittautuneen vaihtoehtoisten sijoitusrahastojen hoitajan markkinoimista tai hoitamista vaihtoehtoisista sijoitusrahastoista, sekä esitetyt perusteet ja valitusten ratkaisutapa;
            
         
               b)
            
            
               näyttö siitä, että sijoittajien keskuudessa on epäselvyyttä valvontatehtävien jakautumisesta kotivaltion ja vastaanottavan valtion toimivaltaisten viranomaisten välillä;
            
         
               c)
            
            
               kaikki kysymykset, jotka liittyvät sellaisten järjestelyjen toimintaan, jotka vaihtoehtoisten sijoitusrahastojen hoitaja on ottanut käyttöön vaihtoehtoisten sijoitusrahastojen markkinoimiseksi, sekä sellaisten järjestelyjen toimintaan, jotka on otettu käyttöön sen estämiseksi, että vaihtoehtoisen sijoitusrahaston osuuksia tai osakkeita markkinoidaan vähittäissijoittajille, direktiivin 2011/61/EU liitteessä IV olevan h alakohdan vaatimusten mukaisesti.
            
         6 artikla
   Toimivaltaisten viranomaisten on annettava tiedot tyytyväisyydestä EAMV:n sovittelutoimintaan asioissa, jotka koskevat unioniin sijoittautuneita vaihtoehtoisia sijoitusrahastoja hoitaville ja/tai markkinoiville unioniin sijoittautuneille vaihtoehtoisten sijoitusrahastojen hoitajille myönnetyn passin toimintaa.
   7 artikla
   Toimivaltaisten viranomaisten on annettava seuraavat tiedot järjestelmäriskien valvontaan liittyvien tietojen keruun ja vaihdon vaikuttavuudesta:
   
               a)
            
            
               sellaisten tapausten lukumäärä, joissa toimivaltainen viranomainen on saanut toiselta toimivaltaiselta viranomaiselta järjestelmäriskin valvontaan liittyviä tietoja, seuraavan erittelyn mukaisesti:
               
                           —
                        
                        
                           direktiivin 2011/61/EU 25 artiklan 2 kohdan ensimmäisen virkkeen mukaisesti säännöllisesti saataville annettavat tiedot,
                        
                     
                           —
                        
                        
                           direktiivin 2011/61/EU 25 artiklan 2 kohdan toisen virkkeen mukaisesti kahdenvälisesti toimitettavat tiedot merkittävistä vastapuoliriskin lähteistä,
                        
                     
                           —
                        
                        
                           direktiivin 2011/61/EU 53 artiklan mukaisesti kahdenvälisesti ja satunnaisesti vaihdettavat tiedot;
                        
                     
         
               b)
            
            
               sellaisten tapausten lukumäärä, joissa toimivaltainen viranomainen on vaihtanut toisen toimivaltaisen viranomaisen kanssa järjestelmäriskin valvontaan liittyviä tietoja, seuraavan erittelyn mukaisesti:
               
                           —
                        
                        
                           direktiivin 2011/61/EU 25 artiklan mukaisesti säännöllisesti ilmoitettavat tiedot,
                        
                     
                           —
                        
                        
                           direktiivin 2011/61/EU 53 artiklan mukaisesti kahdenvälisesti ja satunnaisesti vaihdettavat tiedot.
                        
                     
         8 artikla
   Toimivaltaisten viranomaisten on annettava seuraavat tiedot unioniin sijoittautuneiden, vaihtoehtoisten sijoitusrahastojen hoitajien direktiivin 2011/61/EU 36 artiklan 1 kohdan mukaisesti markkinoimista unionin ulkopuolelle sijoittautuneista vaihtoehtoisista sijoitusrahastoista:
   
               a)
            
            
               säännökset, joiden nojalla tällainen markkinointi sallitaan, mukaan luettuna kuvaus sovellettavista erityisehdoista;
            
         
               b)
            
            
               sellaisten unioniin sijoittautuneiden, vaihtoehtoisten sijoitusrahastojen hoitajien lukumäärä, joille toimivaltainen viranomainen on direktiivin 2011/61/EU 36 artiklan mukaisesti antanut luvan markkinoida unionin ulkopuolelle sijoittautuneita vaihtoehtoisia sijoitusrahastoja oikeudenkäyttöalueellaan, sekä markkinoitavien unionin ulkopuolelle sijoittautuneiden vaihtoehtoisten sijoitusrahastojen lukumäärä;
            
         
               c)
            
            
               sellaisten tietopyyntöjen lukumäärä, jotka toimivaltainen viranomainen on esittänyt unioniin sijoittautuneille vaihtoehtoisten sijoitusrahastojen hoitajille unionin ulkopuolelle sijoittautuneiden vaihtoehtoisten sijoitusrahastojen markkinoinnista;
            
         
               d)
            
            
               unioniin sijoittautuneisiin vaihtoehtoisten sijoitusrahastojen hoitajiin kohdistetut täytäntöönpano- ja valvontatoimet tai seuraamukset, jotka liittyvät unionin ulkopuolelle sijoittautuneiden vaihtoehtoisten sijoitusrahastojen markkinointiin.
            
         9 artikla
   Toimivaltaisten viranomaisten on annettava seuraavat tiedot unionin ulkopuolelle sijoittautuneiden, vaihtoehtoisten sijoitusrahastojen hoitajien direktiivin 2011/61/EU 42 artiklan 1 kohdan mukaisesti markkinoimista vaihtoehtoisista sijoitusrahastoista:
   
               a)
            
            
               säännökset, joiden nojalla tällainen markkinointi sallitaan, mukaan luettuna kuvaus sovellettavista erityisehdoista;
            
         
               b)
            
            
               sellaisten unionin ulkopuolelle sijoittautuneiden, vaihtoehtoisen sijoitusrahastojen hoitajien lukumäärä, jotka markkinoivat vaihtoehtoisia sijoitusrahastoja direktiivin 2011/61/EU 42 artiklan 1 kohdan mukaisesti, sekä markkinoitavien vaihtoehtoisten sijoitusrahastojen lukumäärä;
            
         
               c)
            
            
               sellaisten tietopyyntöjen lukumäärä, jotka toimivaltainen viranomainen on esittänyt unionin ulkopuolelle sijoittautuneille vaihtoehtoisten sijoitusrahastojen hoitajille direktiivin 2011/61/EU 42 artiklan 1 kohtaan perustuvasta vaihtoehtoisten sijoitusrahastojen markkinoinnista;
            
         
               d)
            
            
               direktiivin 2011/61/EU 22, 23, 24 ja 26–30 artiklassa säädettyihin velvoitteisiin liittyvät täytäntöönpano- ja valvontatoimet tai seuraamukset, jotka toimivaltainen viranomainen on kohdistanut unionin ulkopuolelle sijoittautuneisiin vaihtoehtoisten sijoitusrahastojen hoitajiin.
            
         10 artikla
   Toimivaltaisten viranomaisten on annettava seuraavat tiedot unionin ulkopuolelle sijoittautuneiden, vaihtoehtoisten sijoitusrahastojen hoitajien kansallisten järjestelmien mukaisesti harjoittamasta unioniin sijoittautuneiden vaihtoehtoisten sijoitusrahastojen hoidosta:
   
               a)
            
            
               säännökset, joiden nojalla tällainen sijoitusrahastojen hoito sallitaan, mukaan luettuna kuvaus sovellettavista erityisehdoista;
            
         
               b)
            
            
               sellaisten unionin ulkopuolelle sijoittautuneiden, vaihtoehtoisen sijoitusrahastojen hoitajien lukumäärä, jotka hoitavat unioniin sijoittautuneita vaihtoehtoisia sijoitusrahastoja toimivaltaisen viranomaisen oikeudenkäyttöalueella, sekä hoidettavien unioniin sijoittautuneiden vaihtoehtoisten sijoitusrahastojen lukumäärä;
            
         
               c)
            
            
               sellaisten tietopyyntöjen lukumäärä, jotka toimivaltainen viranomainen on esittänyt unionin ulkopuolelle sijoittautuneille vaihtoehtoisten sijoitusrahastojen hoitajille unioniin sijoittautuneiden vaihtoehtoisten sijoitusrahastojen hoidosta.
            
         11 artikla
   Toimivaltaisten viranomaisten on annettava seuraavat tiedot siitä, onko jäsenvaltion toimivaltaisen viranomaisen ja unionin ulkopuolisen maan valvontaviranomaisen välillä järjestelmäriskin valvontaan tarkoitettuja yhteistyöjärjestelyjä, sekä tällaisten järjestelyjen vaikuttavuudesta:
   
               a)
            
            
               tiedot siitä, onko toimivaltaisen viranomaisen ja kolmansissa maissa olevien valvontaviranomaisten välillä muita kahdenvälisiä yhteistyöjärjestelyjä kuin EAMV:ssä kyseisten kolmansien maiden kanssa neuvoteltuja ja sovittuja järjestelyjä;
            
         
               b)
            
            
               toimivaltaisen viranomaisen kolmannen maan viranomaisille yhteistyöjärjestelyjen mukaisesti esittämien tieto- tai avunantopyyntöjen osalta:
               
                           —
                        
                        
                           pyyntöjen lukumäärä ja laji,
                        
                     
                           —
                        
                        
                           evättyjen pyyntöjen lukumäärä ja epäämisen syyt,
                        
                     
                           —
                        
                        
                           tyytyväisyys saatuun apuun, mukaan luettuina havaitut vaikeudet,
                        
                     
                           —
                        
                        
                           keskimääräinen odotusaika ennen vastauksen saamista;
                        
                     
         
               c)
            
            
               sellaisten käyntien lukumäärä, jotka toimivaltainen viranomainen on yhteistyöjärjestelyjen mukaisesti pyytänyt kolmannen maan valvontaviranomaista suorittamaan puolestaan, sekä evättyjen käyntipyyntöjen lukumäärä;
            
         
               d)
            
            
               sellaisten tapausten määrää, joissa kolmannen maan valvontaviranomaiselta on yhteistyöjärjestelyjen mukaisesti saatu pyytämättömiä tietoja seuraavista seikoista:
               
                           —
                        
                        
                           kaikki olennaiset tapaukset, joilla voi olla kielteinen vaikutus valvottuun yhteisöön,
                        
                     
                           —
                        
                        
                           sellaiset täytäntöönpano- tai sääntelytoimet tai seuraamukset, mukaan luettuina asiaankuuluvien lupien tai rekisteröintien peruuttaminen kokonaan tai väliaikaisesti tai niiden muuttaminen, jotka koskevat toimivaltaisen viranomaisen oikeudenkäyttöalueella vaihtoehtoisia sijoitusrahastoja markkinoivia tai hoitavia unionin ulkopuolelle sijoittautuneita vaihtoehtoisten sijoitusrahastojen hoitajia tai liittyvät niihin;
                        
                     
         
               e)
            
            
               sellaisten tapausten määrää, joissa toimivaltainen viranomainen on yhteistyöjärjestelyjen mukaisesti jakanut muiden toimivaltaisten viranomaisten kanssa tiedot, jotka on saatu kolmansien maiden valvontaviranomaisilta järjestelmäriskien valvontaa varten.
            
         12 artikla
   Toimivaltaisten viranomaisten on annettava seuraavat tiedot sovellettavien kansallisten järjestelmien mukaiseen markkinointiin ja hoitoon liittyvistä sijoittajansuojaongelmista:
   
               a)
            
            
               sellaisten valitusten lukumäärä ja laji, joita sijoittajat ovat osoittaneet toimivaltaiselle viranomaiselle sovellettavan kansallisen järjestelmän mukaisesti kyseisellä oikeudenkäyttöalueella markkinoiduista vaihtoehtoisista sijoitusrahastoista;
            
         
               b)
            
            
               sellaiset toimivaltaisen viranomaisen määräämät täytäntöönpano- tai sääntelytoimet tai seuraamukset, mukaan luettuina asiaankuuluvien lupien tai rekisteröintien peruuttaminen kokonaan tai väliaikaisesti tai niiden muuttaminen, jotka koskevat toimivaltaisen viranomaisen oikeudenkäyttöalueella vaihtoehtoisia sijoitusrahastoja markkinoivia tai hoitavia unionin ulkopuolelle sijoittautuneita vaihtoehtoisten sijoitusrahastojen hoitajia tai liittyvät niihin.
            
         13 artikla
   Toimivaltaisten viranomaisten on annettava seuraavat tiedot kolmannen maan sääntely- ja valvontapuitteiden piirteistä, jotka saattavat estää toimivaltaista viranomaista hoitamasta tehokkaasti valvontatehtäviään:
   
               a)
            
            
               sääntely- ja valvontapuitteiden soveltamiseen liittyvät ongelmat tai esteet, jotka toimivaltainen viranomainen on kohdannut hoitaessaan valvontatehtäviään unionin ulkopuolelle sijoittautuneiden, vaihtoehtoisten sijoitusrahastojen hoitajien tai unionin ulkopuolelle sijoittautuneiden vaihtoehtoisten sijoitusrahastojen osalta;
            
         
               b)
            
            
               vaikeudet saada suoraan tietoja unionin ulkopuolelle sijoittautuneilta vaihtoehtoisten sijoitusrahastojen hoitajilta.
            
         14 artikla
   Toimivaltaisten viranomaisten on annettava seuraavat tiedot 1 artiklan a ja b alakohdassa tarkoitettujen järjestelmien toiminnan vaikutuksista:
   
               a)
            
            
               näyttö, joka osoittaa, että kyseisten viranomaisten oikeudenkäyttöalueelle aiemmin sijoittautuneet vaihtoehtoisten sijoitusrahastojen hoitajat ovat muuttaneet kolmansiin maihin, ja jossa esitetään kunkin kolmannen maan osalta yhteenlasketut luvut kyseisten vaihtoehtoisten sijoitusrahastojen lukumäärästä ja niissä hoidetuista varoista sekä muuttamisen syyt;
            
         
               b)
            
            
               yksityiskohtaiset tiedot kaikista markkinahäiriöistä tai kilpailuvääristymistä, jotka on havaittu tai ovat odotettavissa unioniin sijoittautuneiden ja unionin ulkopuolelle sijoittautuneiden yhteistä sijoitustoimintaa harjoittavien yritysten välillä sekä unioniin sijoittautuneiden ja unionin ulkopuolelle sijoittautuneiden, yhteistä sijoitustoimintaa harjoittavien yritysten hoitajien välillä;
            
         
               c)
            
            
               näyttö, joka osoittaa, että unioniin sijoittautuneet yhteistä sijoitustoimintaa harjoittavien yritysten hoitajat, jotka ovat saaneet toimiluvan niiden oikeudenkäyttöalueella, ovat kohdanneet vaikeuksia tai rajoituksia sijoittautuessaan kolmanteen maahan tai markkinoidessaan hoitamiaan yhteistä sijoitustoimintaa harjoittavia yrityksiä kolmannessa maassa, sekä kyseisen kolmannen maan nimi;
            
         
               d)
            
            
               näyttö, joka osoittaa, että kolmansissa maissa esiintyy vaikeuksia tai rajoituksia, joiden vaikutuksesta niiden oikeudenkäyttöalueella toimiluvan saaneet unioniin sijoittautuneet yhteistä sijoitustoimintaa harjoittavien yritysten hoitajat päättävät olla sijoittautumatta kolmansiin maihin tai markkinoimatta hoitamiaan yhteistä sijoitustoimintaa harjoittavia yrityksiä kolmansissa maissa, sekä kyseisten kolmansien maiden nimet;
            
         
               e)
            
            
               tiedot kaikista muista yleisistä tai erityisistä vaikeuksista, joita unioniin sijoittautuneet yhteistä sijoitustoimintaa harjoittavien yritysten hoitajat kohtaavat sijoittautuessaan kolmansiin maihin tai markkinoidessaan hoitamiaan yhteistä sijoitustoimintaa harjoittavia yrityksiä kolmansissa maissa, sekä kyseisten kolmansien maiden nimet.
            
         15 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 174, 1.7.2011, s. 1.
   
      (2)  Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).